Vidar Benjaminsen

Vidar Benjaminsen (født 18. august 1962), er en norsk tidligere skiorienterer.

Han har tatt fire gullmedaljer, fire sølvmedaljer og sju bronsemedaljer i VM i skiorientering, fra 1984 til 1996. Han vant den samlede verdenscupen i skiorientering i 1989 og 1993.

Etter at han avsluttet som eliteutøver har han vært en aktiv arrangør av arrangementer for både orientering og skiorientering.

Klubben hans er Lillomarka Orienteringslag. Her har han vært aktiv medlem siden oppstarten av klubben i desember 1985.

Han er gift med Anne Benjaminsen, og de er foreldre til Mathias Benjaminsen, Andrine Benjaminsen og Juni Marie Benjaminsen.

Utmerkelser 
 1995: "Silvas ærespris" for sin innsats for skiorienterings-sporten.
 2004: "Årets ildsjel i Oslo" for sin frivillige innsats for orienteringssporten.

Referanser 

Norske skiorienterere
Norske orienteringsløpere
Norgesmestere i skiorientering